Anna Maria von Sachsen
Anna von Sachsen, pe Anna Maria Maximiliane Stephania Karoline Johanna Luisa Xaveria Nepomucena Aloysia Benedicta von Sachsen (1836–1859), a oa ur briñsez eus Saks, deuet da vout Dugez-veur Toskana.

He buhez
Merc'h e oa da Johann von Sachsen, a zeuas da vout roue Sachsen, ha d'e bried Amalie Auguste (1801–1877), merc'h da Masimilian Iañ Jozeb, roue Bavaria.

En he bugaleaj e welas dispac'h 1848-1849 en Alamagn. Diskaret e voe he zad-kozh, Ludwig Iañ Bavaria. Dilezel ar galloud a reas an impalaer Ferdinand Iañ Aostria, ha leuskel a reas e gurunenn gant e niz yaouank Franz Joseph Iañ. En Sachsen e voe embannet ar Republik, hogen dont a reas arme Prusia da adsevel an urzh kozh.

Dimezioù en tiegezh
Goude korventenn an dispac'hoù, adalek ar bloavezhioù 1850, e klaskas rouaned Europa en em unaniñ muioc'h c'hoazh gant dimezioù. 

He c'hoar henañ Elisabeth von Sachsen (1830-1912) a zimezas en 1850 d'ar priñs Ferdinand Savoia (1822-1855), dug Genova, breur d'ar roue Vittorio Emmanuele II, roue Sardigna. Mervel a reas he fried e 1854.

He c'hoar yaouankoc'h Margarete von Sachsen (1840-1858) a oa dimezet, teir sizhun a-raok dezhi, e 1856 da Karl Ludwig von Österreich, arc'hdug Aostria, breur d'an impalaer Franz Joseph Iañ.

Dimeziñ
Dimeziñ a reas e 1856 e Dresden (kêr-benn Sachsen) da Ferdinando, pennhêr dugelezh-veur Toskana, mab d'an dug-meur Leopoldo II.

Mervel a reas e 1859, da 23 bloaz: dougerez e oa, ha graet ganti ur golladenn.

Bugale
Div verc'h o doe:
 Maria Antonia (1858-1883), fall he yec'hed, badezet e Praha. Marvet da 25 bloaz.
 Ur verc'h (1859-1859) marv-ganet.
Mervel a reas Anna Maria goude ar golladenn.

Dugezed-meur Toskana
Priñsezed Saks
Arc'hdugezed Aostria
Tiegezh Wettin
Tiegezh Habsbourg-Loren
Ganedigezhioù 1836
Marvioù 1859